[ca] A la xarxa de transport públic de Barcelona encara hi ha una atractiva zona amb limitada accessibilitat: el litoral de la ciutat. Davant d'aquesta situació, anys enrere vaig tenir la idea de projectar una nova línia de tramvia anomenada "Eix Litoral", motivat per la manca de connexions ferroviàries en aquesta zona. Aquesta línia recorreria paral·lelament al mar el trajecte des de Ciutadella | Vila Olímpica fins al Fòrum, abastint el litoral del districte de Sant Martí. La proposta busca estendre la xarxa existent del Trambesòs, amb l'objectiu de millorar la connectivitat i satisfer la demanda creixent impulsada pel turisme. Tot i els escassos antecedents i la manca de dades i estudis en l'àmbit de treball, els objectius principals inclouen l'elaboració d'alternatives de traçat, l'avaluació i la comparació de la seva viabilitat i la comprovació de la proposta principal com a millor alternativa. La proposta de l'alternativa principal inclou la descripció del traçat, la distribució de parades i el model d'explotació. Després d'estimar un model de demanda, la metodologia d'avaluació utilitzada és l'Anàlisi Multicriteri, amb què s'avaluen les diferents alternatives segons criteris específics, utilitzant la documentació del tramvia de la Diagonal com a referència. Els resultats de l'anàlisi confirmen l'alternativa principal com la millor opció. Tot i això, s'assenyalen limitacions, com l'aproximació subestimada de la demanda o la semblança entre alternatives, requerint estudis més profunds sobre el projecte. En termes generals, es conclou que la implantació d'una línia de tramvia pel litoral de Sant Martí és viable i l'alternativa principal és l'opció preferida. A més, es constata la bona adaptabilitat a possibles futures actuacions del tramvia, consolidant així una connectivitat eficient al llarg del litoral de Barcelona.

[en] In Barcelona's public transport network there is still an attractive area with limited accessibility: the city's coastline. Faced with this situation, years ago I had the idea of projecting a new tramway line called "Eix Litoral", motivated by the lack of rail connections in this area. This line would run parallel to the sea from Ciutadella | Vila Olímpica to the Fòrum, covering the coastline of the Sant Martí district. The proposal seeks to extend the existing Trambesòs network, with the aim of improving connectivity and meeting the growing demand driven by tourism. Despite the limited background and lack of data and studies in the scope of the project, the main objectives include the development of route alternatives, the evaluation and comparison of their feasibility and the verification of the main proposal as the best alternative. The proposal of the main alternative includes the description of the route, the stops distribution and the operation model. After the estimation of a demand model, the evaluation methodology used is the Multicriteria Analysis, in which the different alternatives are evaluated according to specific criteria, using the Diagonal tramway documentation as a reference. The results of the analysis confirm the main alternative as the best option. However, limitations are pointed out, such as the underestimated approximation of the demand or the similarity between alternatives, requiring further studies on the project. In general terms, it is concluded that the implementation of a tramway line along the Sant Martí coastline is feasible, with the main alternative being the preferred option. In addition, its good adaptability to possible future tramway actions is confirmed, thus consolidating an efficient connectivity along the Barcelona coastline.